
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2270 


31 Δεκεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διάταξης του οργανισμού του κοινωφε¬ 
λούς Ιδρύματος με την επωνυμία «ΙΔΡΥΜΑ ΘΗΡΑΣ 
ΠΕΤΡΟΣ Μ. ΝΟΜΙΚΟΣ» ο οποίος εγκρίθηκε με το 
από 28.1.1993 Π .Δ. (ΦΕΚ 55/Β). 1 

ΑΠΟΦΑΣΕΙΣ 

Παράταση προθεσμιών υποβολής δηλώσεων και κα¬ 
ταβολής φόρων, εισφορών, τελών και βεβαιωμέ¬ 


νων χρεών για όλες τις Δ.Ο.Υ. 2 

Απαλλαγή ορισμένων κατηγοριών επιτηδευματιών της 
δεύτερης κατηγορίας βιβλίων από την τήρηση βι¬ 
βλίου απογραφών και τη σύνταξη απογραφής την 

31.12.1999. 3 

Καθορισμός όρων και προϋποθέσεων σύναψης Συμ¬ 
βάσεων ειδικών Προγραμμάτων έρευνας και δια¬ 
χείρισης των ειδών της άγριας πανίδας και αυτο¬ 
φυούς χλωρίδας. 4 


Χαρακτηρισμός ως ιστορικών διατηρητέων μνημείων 
των κτιρίων του κτιριακού συγκροτήματος «Καλα- 
μάρη», στην οδό Ναυμαχίας 'Ελλης στην Επάνω 
Σκάλα Μυτιλήνης, ιδιοκτ. ΗΝΩΜΕΝΩΝ ΕΡ¬ 
ΓΟΣΤΑΣΙΩΝ I. ΚΑΛΑΜΑΡΗ Α.Ε. όπως ορίζονται στο 
συνημμένο τοπογραφικό διάγραμμα. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση διάταξης του οργανισμού του κοινωφε¬ 
λούς Ιδρύματος με την επωνυμία «ΙΔΡΥΜΑ ΘΗΡΑΣ Π Ε- 
ΤΡΟΣ Μ. ΝΟΜΙΚΟΣ» ο οποίος εγκρίθηκε με το από 
28.1.1993 Π.Δ. (ΦΕΚ55/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)του από 28.1.1993 Πρ.Δ/τος (ΦΕΚ 55/Β), με το οποίο 
εγκρίθηκε η σύσταση και κυρώθηκε ο οργανισμός του κοι¬ 
νωφελούς ιδρύματος με την επωνυμία «ΙΔΡΥΜΑ ΘΗΡΑΣ 


ΠΕΤΡΟΣ Μ.ΝΟΜΙΚΟΣ» που συστήθηκε από τον Πέτρο 
Μάρκου Νομικό με τις αριθμ.9605/22.4.1992 και 
9837/26.6.1992 πράξεις της συμβολαιογράφου Πειραιά 
Ζαφειρίας Σουρή-Κωνσταντίνου 

β) του από 11.11.1997 Πρ. Διατάγματος (ΦΕΚ 1079/Β) 
με το οποίο τροποποιήθηκαν διατάξεις του οργανισμού 
του ιδρύματος 

γ)του άρθρου 12 του οργανισμού του ιδρύματος και 

δ) των άρθρων 98 του Α.Ν. 2039/1939 και 110 και 119 
του Αστικού Κώδικα. 

2. Το αριθ.26/2.9.1998 πρακτικό του Διοικητικού Συμ¬ 
βουλίου του Ιδρύματος, με το οποίο προτείνει την τροπο¬ 
ποίηση του Οργανισμού του Ιδρύματος. 

3. Την από 20.1.1999 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

4. Την αριθ. 1107147/1239/0006Α/96 κοινή απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες του Υπουργού Οικο¬ 
νομικών στους Υφυπουργούς Οικονομικών (ΦΕΚ 922Β). 

Με πρόταση των Υπουργών Εθνικής Παιδείας και θρη¬ 
σκευμάτων και Πολιτισμού και του Υφυπουργού Οικονο¬ 
μικών αποφασίζουμε: 

Άρθρο μόνο 

Εγκρίνουμε την τροποποίηση του Οργανισμού του 
Ιδρύματος με την επωνυμία «ΙΔΡΥΜΑ ΘΗΡΑΣ-ΠΕΤΡΟΣ 
Μ.ΝΟΜΙΚΟΣ», που εγκρίθηκε με το από 28.1.1993 Πρ. 
Δ/γμα (ΦΕΚ 55/Β) ως προς το άρθρο 1 παρ.2. 

Άρθρο 1 

Μορφή - Επωνυμία - Έδρα - Σφραγίδα 

Η παράγραφος 2 του άρθρου 1 αντικαθίσταται ως εξής: 

«2. Έδρα του ιδρύματος είναι ο Πειραιάς. 

Το Ίδρυμα έχει τη δυνατότητα δημιουργίας και υποστή¬ 
ριξης γραφείων και δραστηριοτήτων σε οποιαδήποτε άλ¬ 
λο δήμο ή κοινότητα του Ελλαδικού χώρου και σε οποια¬ 
δήποτε χώρα του εξωτερικού κριθεί αναγκαίο, την ευθύ¬ 
νη όμως για τις ενέργειες των προσώπων που θα 
πλαισιώνουν τα γραφεία αυτά έναντι της εποπτεύουσας 
αρχής θα έχει πάντοτε το Διοικητικό Συμβούλιο του ιδρύ¬ 
ματος». 

Στους Υπουργούς Εθνικής Παιδείας και Θρησκευμάτων 
και Πολιτισμού και στον Υφυπουργό Οικονομικών αναθέ- 

τουμε τη δημοσίευση και εκτέλεσή του παρόντος Διατάγ¬ 
ματος. 

Αθήνα, 13 Δεκεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

ΓΕΩΡΓ.ΔΡΥΣ ΓΕΡΑΣ. ΑΡΣΕΝΗΣ 

ΠΟΛΙΤΙΣΜΟΥ 

ΕΛΙΣΣΑΒΕΤ ΠΑΠΑΖΩΗ 

-φ- 

ΑΠΟΦΑΣΕΙΣ 

Αριθ. 1119668/6712/0016 ( 2 ) 

Παράταση προθεσμιών υποβολής δηλώσεων και καταβο¬ 
λής φόρων, εισφορών, τελών και βεβαιωμένων χρεών 
για όλες τις Δ. Ο. Υ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 8 του Ν. 1284/82 (ΦΕΚ 
114Α) με την οποία εξουσιοδοτείται ο Υπουργός Οικονο¬ 
μικών να παρατείνει με αποφάσεις του τις προθεσμίες κα¬ 
ταβολής βεβαιωμένων χρεών προς το Δημόσιο. 

2. Τη διάταξη του άρθρου 5 του ν.δ. 356/74 (ΚΕΔΕ). 

3. Τη διάταξη της παραγράφου 5 του άρθρου 22 του ν. 
2020/1992 (ΦΕΚ 34Α), με την οποία παρέχεται εξουσιο¬ 
δότηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις, για υποβολή φορολογικών δηλώσε¬ 
ων, σε εξαιρετικές περιπτώσεις. 

4. Τις παρακάτω διατάξεις του Ν. 1642/86 όπως ισχύ¬ 
ουν: 

α. της παραγράφου 9 του άρθρου 31, 
β. της παραγράφου 3 του άρθρου 58, 
γ. της παραγράφου 5 του άρθρου 58α. 

5. Τις διατάξεις του Ν. 2238/1994 (ΦΕΚ 151 τ.Α). 

6. Τις διατάξεις του άρθρου 27 του Ν. 2459/1997 (ΦΕΚ 
17Α). 

7. Τις διατάξεις του άρθρου 14 του Ν. 2753/1999 (ΦΕΚ 
249 τ.Α). 

8. Το ότι η Τράπεζα Ελλάδος και οι λοιπές Εμπορικές 
Τράπεζες σύμφωνα με τις διατάξεις της παραγράφου 1 
του άρθρου 16 του νόμου 2744/1999 (ΦΕΚ 22 Τ.Α), θα πα¬ 
ραμείνουν κλειστές κατά την τελευταία ημέρα του έτους 
(31.12.1999), γεγονός που θα δημιουργήσει προβλήματα 
στις συναλλαγές των πολιτών με τις ΔΟΥ που αφορούν σε 
κάθε είδους εισπράξεις και πληρωμές. 

9. Την κοινή Απόφαση του Πρωθυπουργού και του 
Υπουργού Οικονομικών αριθμ. 1107147/1239/0006Α/- 
4.10.1996 με την οποία εκχωρούνται αρμοδιότητες στους 
Υφυπουργούς Οικονομικών. 

10. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφα¬ 
σίζουμε: 

1) Παρατείνουμε την προθεσμία καταβολής όλων των 
βεβαιωμένων χρεών στις ΔΟΥ που λήγει στις 31.12.1999 
μέχρι και την 12η Ιανουάριου 2000 (12.1.2000). 

2) Παρατείνουμε την προθεσμία υποβολής δηλώσεων 
ΦΠΑ και ανακεφαλαιωτικών πινάκων ενδοκοινοτικών απο¬ 


κτήσεων και παραδόσεων και δηλώσεων ΙΝΤΗΑδΤΑΤτων 
υποκειμένων αρμοδιότητας των ΔΟΥ, που λήγουν στις 
31.12.1999 μέχρι και την ως άνω ημερομηνία. 

3) Παρατείνουμε επίσης τις προθεσμίες υποβολής 
όλων των άλλων δηλώσεων και καταβολής φόρων, εισφο¬ 
ρών και τελών που λήγουν στις 31.12.1999 μέχρι και 12 Ια¬ 
νουάριου 2000. 

4) Οι ΔΟΥ δεν θα διενεργούν εισπράξεις και πληρωμές 
στις 31.12.1999, αλλά θα παραμείνουν ανοικτές για τη 
διεκπεραίωση των υπολοίπων εργασιών τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αριθ. 1120074/948/0015 ( 3 ) 

Απαλλαγή ορισμένων κατηγοριών επιτηδευματιών της 
δεύτερης κατηγορίας βιβλίων από την τήρηση βιβλίου 
απογραφών και τη σύνταξη απογραφής την 
31.12.1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 6 του άρθρου 6 του 
Π.Δ. 186/1992 «Κώδικας Βιβλίων και Στοιχείων» (ΦΕΚ Α' 
84), όπως αντικαταστάθηκε με την παράγραφο 4 του άρ¬ 
θρου 9του Ν. 2753/17.11.1999 (ΦΕΚΑ'249). 

2. Τις διατάξεις της υποπερίπτωσης για' της περίπτω¬ 
σης γ' του άρθρου 38 του Π .Δ. 186/1992 (ΦΕΚ Α' 84), όπως 
προστέθηκε με την παράγραφο 34 του άρθρου 43 του Ν 
2214/1994 (ΦΕΚ Α'75). 

3. Την αριθμ. 1107147/1239/0006Α/4.10.1996 (ΦΕΚ 922 
Β) κοινή απόφαση του Πρωθυπουργού και του Υπουργού 
Οικονομικών, για ανάθεση των αρμοδιοτήτων Υπουργού 
Οικονομικών στους Υφυπουργούς Οικονομικών. 

4. Ότι υπάρχουν κατηγορίες επιτηδευματιών, που είτε 
αντιμετωπίζουν σοβαρά προβλήματα για τη σύνταξη απο- 
γραφής λόγω του μικρού μεγέθους, του αντικειμένου των 
εργασιών τους ή του μεγάλου αριθμού των ειδών που 
εμπορεύονται, είτε επειδή δεν διαθέτουν αξιόλογα αποθέ¬ 
ματα αγαθών’στο τέλος της χρήσης και η απογραφή τους 
δεν παρουσιάζει ουσιαστικό φορολογικό ενδιαφέρον. 

5. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Οι επιτηδευματίες που τηρούν βιβλία δεύτερης κατηγο¬ 
ρίας του Κ.Β.Σ., έχουν δε ως κύριο αντικείμενο των εργα¬ 
σιών τους (άνω του 50% του συνόλου των ακαθαρίστων 
εσόδων) μία από τις πιο κάτω δραστηριότητες, απαλλάσ¬ 
σονται από την υποχρέωση τήρησης βιβλίου απογραφών 
και την κατάρτιση απογραφής εμπορευσίμων περιουσια¬ 
κών στοιχείων (αποθεμάτων) μόνο κατά την 31η Δεκεμ¬ 
βρίου 1999: 

1. Εκμετάλλευση λατομείου (απλή εξόρυξη αργών λί¬ 
θων - επεξεργασία λατομικών προϊόντων). 

2. Κατασκευή ή εμπορία σφραγίδων, επιγραφών, σημά¬ 
των. 

3. Εκμετάλλευση τυπογραφείου γενικά. 

4. Φωτογραφείο και εργαστήριο εμφανίσεως Φίλμς - 
Εκτυπώσεις φωτογραφιών γενικά. 

5. Επιχειρήσεις εκδόσεως εφημερίδων και περιοδικών. 

6. Βιβλιοδετείο. 

7. Εργαστήριο φωτοτυπιών και πολυγραφήσεων. 

8. Αρτοποιείο, πρατήριο άρτου, ειδών αρτοποιίας και 
ζαχαροπλαστικής, εργαστήριο ζαχαροπλαστικής (πώλη¬ 
ση λιανική ή κυρίως λιανική). 

9. Γαλακτοζαχαροπλαστείο και γαλακτοπώλης γενικά 
(πώληση λιανική ή κυρίως λιανική). 

10. Εμπορία ειδών διατροφής (πώληση λιανική ή κυρίως 
λιανική). 

11. Εμπορία νωπών και κατεψυγμένων ιχθύων (πώληση 
λιανική ή κυρίως λιανική). 

12. Οπωρολαχανοπώλης (πώληση λιανική ή κυρίως λια¬ 
νική). 

13. Ελαιοτριβείο. 

14. Αλευρόμυλος. 

15. Εμπορία ρακών ή απορριμάτων. 

16. Εμπορία ψιλικών (πώληση λιανική ή κυρίως λιανική). 

17. Πρακτορείο εφημερίδων και περιοδικών γενικά. 

18. Ανθοπωλείο. 

19. Ο Επιτηδευματίας που διατηρεί Εστιατόριο, Ζαχα¬ 
ροπλαστείο, Κέντρο Διασκέδασης, Μπαρ, Καφετέρια, κυ¬ 
λικείο, αναψυκτήριο και λοιπά συναφή. 

20. Ξενοδοχειακές επιχειρήσεις. 

21. Ο Επιτηδευματίας που ασχολείται με την κατασκευή 
ιδιωπκώνή δημόσιωντεχνικώνέργων (τεχνικές επιχειρήσεις). 

22. Εμπορία ειδών βιβλιοπωλείου (πώληση χονδρική - 
λιανική). 

23. Εμπορία ειδών Χαρτοπωλείου (φάκελλοι, γραφική 
ύλη, κ.λ.π.) ειδών σχεδιάσεως και συναφών οργάνων (πώ¬ 
ληση χονδρική - λιανική). 

24. Επιχειρήσεις εκδόσεως βιβλίων γενικά. 

25.0 Επιτηδευματίας που ενεργεί επεξεργασία για λο¬ 
γαριασμό τρίτων (φασόν). 

26.0 Επιτηδευματίας που πωλεί αγαθά για λογαριασμό 
τρίτων. 

27. Εργαστήρια τυροπιττών και συναφών ειδών (πώλη¬ 
ση χονδρική - λιανική). 

28. Φαρμακείο. 

29.0 Επιτηδευματίας που πωλεί ηλεκτρονικά ανταλλα¬ 
κτικά και εξαρτήματα (χονδρική - λιανική). 

30. Υλικά ραπτικής και υποδηματοποιίας (χονδρική - 
λιανική). 

31. Έμπορος σιδηρικών εργαλείων χειρός και ειδών κι¬ 
γκαλερίας (πώληση λιανική ή κυρίως λιανική). 

32. Είδη υγιεινής διατροφής (πώληση λιανική ή κυρίως 
λιανική). 

33. Παλαιοσίδερα, σίδηρος και παλαιό μέταλλα 
(σκράπ). 

34. Μεταχειρισμένα ανταλλακτικά αυτοκινήτων και λοι¬ 
πών αυτοκινούμενων μηχανημάτων (που αγοράζονται με 
το Βάρος). 

35. Εμπορία Ψιλικών και Ζαχαρωδών προϊόντων (πώλη¬ 
ση χονδρική - λιανική). 

36. Εμπορία παλαιών γραμματοσήμων και συναφών. 

37. Έμπορος ψιλικών - κλωστικών ραφής και πλεξίμα¬ 
τος, νημάτων, εργόχειρων, κεντημάτων και συναφών ει¬ 
δών (πώληση λιανική ή κυρίως λιανική). 

38. Αγρότες και αγροτικές εκμεταλλεύσεις. 

39. Παλαιοπώλης (πώληση λιανική ή κυρίως λιανική). 

40. Έμπορος μεταχειρισμένων ειδών ένδυσης και υφα¬ 
σμάτων λαϊκής κατανάλωσης (που αγοράζονται ή πωλού- 
νταιμετοβάρος). 


41. Έμπορος ψευδοκοσμημάτων γενικά (πώληση λιανι¬ 
κή ή κυρίως λιανική). 

42. Έμπορος αγαθών που προέρχονται από πλειστη- 
ριασμούς. 

43. Πρατηριούχος καπνοβιομηχανικών προϊόντων. 

44. Έμπορος ωδικών πτηνών, μικρών ζώων, τροφών και 
εξαρτημάτων αυτών, διακοσμητικών ψαριών, πτηνών, ζώ¬ 
ων και συναφών (πώληση λιανική ή κυρίως λιανική). 

45. Έμπορος ψευδοκοσμημάτων γενικώς (πώληση χον¬ 
δρική ή κυρίως χονδρική). 

46. Έμπορος χρωμάτων βερνικιών στόκων και λοιπών 
συναφών (λιανικώς ή κυρίως λιανικώς). 

47. Κτηνιατρικά φαρμακεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αριθ. 114161/5633 (4) 

Καθορισμός όρων και προϋποθέσεων σύναψης Συμβάσε¬ 
ων ειδικών Προγραμμάτων έρευνας και διαχείρισηςτων 
ειδών της άγριας πανίδας και αυτοφυούς χλωρίδας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Το άρθρο 57 παρ. 6Θ και ιδ. του Ν. 2637/98 (ΦΕΚ 
200Α/27.8.1998). 

2) Το Ν. 706/77 και τις διατάξεις του Π.Δ. 432/81 (ΦΕΚ 
118/5.5.81) «Περί συστάσεως ειδικών λογαριασμών αξιο- 
ποιήσεως κονδυλίων για την εκτέλεση ερευνητικών έρ¬ 
γων στα Ανώτατα Εκπαιδευτικά Ιδρύματα της Χώρας». 

3) Το Β.Δ. 284/61 «Περίτροποποιήσεως και συμπληρώ- 
σεως των περί Διοικήσεως, Διαχειρίσεως και Λειτουργίας 
του Κεντρικού Ταμείου Γεωργίας, Κτηνοτροφίας και Δα¬ 
σών κειμένων διατάξεων». 

4) Το Π.Δ. 352/91 (ΦΕΚ 124/Α/7.8.1991) «Σύσταση στο 
Υπουργείο Γεωργίας Γενικής Γραμματείας Δασών και Φυ¬ 
σικού Περιβάλλοντος - Τροποποίηση διατάξεων του Π.Δ. 
402/1988 «Οργανισμός Υπουργείου Γεωργίας» (Α' 187). 

5) Το Π.Δ. 346/98 (ΦΕΚ 230/Α/12.10.1998) «Περί προ¬ 
σαρμογής της Ελληνικής Νομοθεσίας για τις δημόσιες 
συμβάσεις υπηρεσιών προς τις διατάξεις της οδηγίας 
92/50/ΕΟΚτου Συμβουλίου της 18ης Ιουλίου 1992». 

6) Το άρθρο 29Ατου Ν. 1558/85 «Κυβέρνηση και Κυβερ¬ 
νητικά όργανα» που προστέθηκε με το άρθρο 27 του Ν. 
2081/92 (ΕτΚ ΑΊ 54/10.9.1992) και το γεγονός ότι από τις 
διατάξεις αυτής της απόφασης δεν προκαλείται δαπάνη 
σε βάρος του Κρατικού Προϋπολογισμού, αποφασίζουμε: 

1. Καθορίζουμε τους όρους και τις προϋποθέσεις σύνα¬ 
ψης συβάσεων για την σύνταξη ειδικών προγραμμάτων 
έρευνας και διαχείρισης των ειδών της άγριας πανίδας 
και αυτοφυούς χλωρίδας και των βιοτόπων τους, μεταξύ 
Υπουργού Γεωργίας και τρίτων προσώπων που διαθέ¬ 
τουν επαρκείς εγγυήσεις και αποδεδειγμένη επιστημονι¬ 
κή εμπειρία και ενασχόληση με τα οικεία θέματα υπό τον 
συντονισμό της Κεντρικής Δασικής Υπηρεσίας του 
Υπουργείου Γεωργίας. 

2. Ως τρίτα πρόσωπα που υπογράφουν συμβάσεις με 
τον Υπουργό Γεωργίας θεωρούνται: Το ΕΘΙΑΓΕ, τα ανώ¬ 
τατα Εκπαιδευτικά Ιδρύματα (ΑΕΙ), τα Τεχνολογικά Εκ¬ 
παιδευτικά Ιδρύματα (ΤΕΙ), και τα Ερευνητικά Κέντρα Δη¬ 
μοσίου ή Ιδιωτικού Δικαίου που ασχολούνται επιστημονι- 

κά με θέματα άγριας πανίδας και αυτοφυούς χλωρίδας, 
έχουν διακριθεί για το έργο τους και διαθέτουν αποδε¬ 
δειγμένη εμπειρία στην υλοποίηση ανάλογων ερευνητι¬ 
κών προγραμμάτων. 

3. Ανά τριετία ο Γενικός Διευθυντής Ανάπτυξης και Προ¬ 
στασίας Δασών και Φυσικού Περιβάλλοντος μετά από ει¬ 
σήγηση της Δ/νσης Αισθητικών Δασών, Δρυμών και Θή¬ 
ρας, με απόφασή του συντάσσει πίνακα με τα ερευνητικά 
προγράμματα που απαιτείται να εκπονηθούν. Σε περί¬ 
πτωση έκτακτων επειγόντων προβλημάτων προς έρευνα 
είναι δυνατή η έκδοση ειδικής απόφασης για το συγκε¬ 
κριμένο θέμα. 

4. Με την επιφύλαξη των διατάξεων του Π.Δ. 346/1998 
(ΦΕΚ 230/Α/1998) η απόφαση αυτή δημοσιεύεται σε δύο 
ημερήσιες εφημερίδες των Αθηνών και καλούνται οι εν¬ 
διαφερόμενοι ερευνητικοί φορείς της παρ. 2 της παρού¬ 
σας να υποβάλλουν στην Δ/νση Αισθητικών Δασών, Δρυ¬ 
μών και Θήρας προτάσεις, για το ερευνητικό πρόγραμμα 
το οποίο προτίθενται να εκπονήσουν. Κάθε ένας από τους 
ως άνω φορείς δύναται να υποβάλλει σχετική πρόταση, 
είτε αυτοτελώς, είτε συμπράττοντας με άλλον ή άλλους 
φορείς της παρ. 2 της παρούσας. Οι υποβαλλόμενες προ¬ 
τάσεις θα πρέπει να αναφέρουν αναλυτικά: Την λεπτομε¬ 
ρή περιγραφή του ερευνητικού προγράμματος, την λε¬ 
πτομερή περιγραφή της μεθοδολογίας, το χρονοδιά¬ 
γραμμα υλοποίησης, τον αναλυτικό προϋπολογισμό για 
την υλοποίησή του, τον Επιστημονικό υπεύθυνο και την 
ερευνητική ομάδα καθώς και τα βιογραφικάτους σημειώ¬ 
ματα στα οποία θα αναφέρονται αναλυτικά οι σπουδές, η 
επαγγελματική και επιστημονική εμπειρία, η συμμετοχή 
σε σύνταξη σχετικών ερευνητικών προγραμμάτων, οι δη- 
μοσιεύσεις-μελέτες καθώς και κάθε άλλη πρόσθετη λε¬ 
πτομέρεια ή πληροφορία, τις οποίες ο φορέας κρίνει απα¬ 
ραίτητες, προκειμένου να τεκμηριώνεται πληρέστερα η 
επιστημονική εμπειρία και ενασχόληση του με τα υπό με¬ 
λέτη θέματα. 

5. Ο Γενικός Διευθυντής Ανάπτυξης και Προστασίας 
Δασών και Φ.Π. ορίζει με απόφασή του τριμελή (3) επι¬ 
τροπή αξιολόγησης ανάλογα με το θέμα του κάθε ερευ¬ 
νητικού προγράμματος. Η επιτροπή αφού μελετήσει τις 
προτάσεις που έχουν υποβληθεί κατά ερευνητικό πρό¬ 
γραμμα σε σχέση τόσο με την πληρότητά τους στα ανα- 
φερόμενα της παρ. 3 της παρούσας, όσο και από οικονο¬ 
μική άποψη, συντάσσει αιτολογημένο πρακτικό αξιολό- 
γησης. 

6. Ο Γενικός Διευθυντής Ανάπτυξης και Προστασίας 
Δασών και Φ.Π. με βάση το πρακτικό αξιολόγησης την 
προτεραιότητα των θεμάτων και τις διαθέσιμες πιστώ¬ 
σεις, εισηγείταιτην υπογραφή σύμβασης από τον Υπουρ¬ 
γό Γεωργίας και τον ερευνητικό φορέα της παρ. 2 της πα¬ 
ρούσας, ο οποίος πλέον αναφέρεται ως ανάδοχος και εκ¬ 
προσωπείται διατου επιστημονικού υπευθύνου και με την 
οποία του ανατίθεται η εκτέλεση του ερευνητικού προ¬ 
γράμματος καθώς και την υπογραφή απόφασης για την 
χρηματοδότηση του ερευνητικού προγράμματος. 

7. Υπόδειγμα της σύμβασης παρατίθεται στην παρού¬ 
σα ως «ΠΑΡΑΡΤΗΜΑ» και αποτελεί αναπόσπαστο μέρος 
της παρούσας και στο οποίο αναφέρονται οι όροι εκτέλε¬ 
σης του ερευνητικού προγράμματος, οι υποχρεώσεις 
του αναδόχου και της Υπηρεσίας, ο υπεύθυνος συντονι- 
στης-μόνιμος υπάλληλος ΠΕ της Δ/νσης Αισθητικών Δα¬ 
σών, Δρυμών και Θήρας, οι οικονομικοί όροι, η διάρκεια 
εκτέλεσης καθώς και όλες οι λεπτομέρειες για την παρα¬ 


κολούθηση και ολοκλήρωσή του και τους όρους παραλα¬ 
βής- 

ΠΑΡΑΡΤΗΜΑ 
ΥΠΟΔΕΙΓΜΑ ΣΥΜΒΑΣΗΣ 

ΟΡΟΙ ΑΝΑΘΕΣΗΣ-ΧΡΗΜΑΤΟΔΟΤΗΣΗΣ ΑΠΟ ΤΟ 

ΥΠΟΥΡΓΕΙΟ ΓΕΩΡΓΙΑΣ ΕΡΕΥΝΗΤΙΚΟΥ ΠΡΟΓΡΑΜΜΑ¬ 
ΤΟΣ ΜΕ ΘΕΜΑ: 

ΑΡΘΡΟ Ιο 

ΑΝΑΔΟΧΟΣ ΤΟΥ ΕΡΓΟΥ 

Ανάδοχος φορέας ορίζεται. 

Ο ανάδοχος του έργου αναλαμβάνει την εκτέλεση του 
ερευνητικού προγράμματος και έχει μαζί με τον επιστημο¬ 
νικό υπεύθυνο, την ευθύνη για την εκτέλεση του απέναντι 
στο Δημόσιο, συμβάλλεται στις συμβάσεις για την πρό¬ 
σληψη προσωπικού, αγορά υλικών κ.λ.π. και πραγματοποι¬ 
εί κάθε άλλη σύμβαση που είναι αναγκαία για την εκτέλεση 
του ερευνητικού έργου σύμφωνα με την πρόταση του, η 
οποία επισυνάπτεται ως Παράρτημα στην παρούσα. Κάθε 
αλλαγή της πρότασης θα γίνεται μόνο με σύμφωνη γνώμη 
της Δ/νσης Αισθητικών Δασών - Δρυμών και Θήρας. 

ΑΡΘΡΟ 2ο 

ΕΡΕΥΝΗΤΙΚΗ ΟΜΑΔΑ 

Είναι το σύνολο των φυσικών προσώπων που μετέχουν 
στην εκτέλεση του έργου, καλύπτοντας τις ειδικότητες 
που απαιτούνται για το σκοπό αυτό και προσλαμβάνονται 
από τον ανάδοχο μετά από επιλογή του επιστημονικού 
υπευθύνου. 

ΑΡΘΡΟ 3ο 

ΕΠΙΣΤΗΜΟΝΙΚΟΣ ΥΠΕΥΘΥΝΟΣ 

Επιστημονικός υπεύθυνος του έργου ορίζεται.- 


Ο Επιστημονικός υπεύθυνος εκπροσωπεί και κατευθύ¬ 
νει την ερευνητική ομάδα κατά την εκτέλεση του έργου 
και είναι υπεύθυνος για την επιστημονική και διοικητική 
διεκπεραίωσή του, δίνει εντολές για πραγματοποίηση δα¬ 
πανών που χρειάζονται για τη ν εκτέλεση του έργου και γε¬ 
νικά είναι μαζί με τον ανάδοχο αδιαίρετα και εξ ολοκλή¬ 
ρου υπεύθυνος έναντι του Υπουργείου Γεωργίας για κά¬ 
θε αξίωσή του απ' την ανάθεση αυτή. 

Σε περίπτωση προσωρινής απουσίας ή προσωρινού κω¬ 
λύματος του ο επιστημονικός υπεύθυνος υποχρεούται να 
ορίσει εγγράφως ένα από τα μέλη της ερευνητικής ομά¬ 
δας ως αναπληρωτή για το σύνολο ή μέρος των καθηκό¬ 
ντων του, αλλά την ευθύνη απέναντι στο Υπουργείο Γε¬ 
ωργίας διατηρεί ο ίδιος. 

Ο Επιστημονικός υπεύθυνος αντικαθίσταται σε περί¬ 
πτωση οριστικής αδυναμίας για την εκτέλεση του έργου 
του ή σε κάθε περίπτωση που θα ζητήσει ο ίδιος τούτο και 
εφόσον το εγκρίνει ο Γενικός Διευθυντής Ανάπτυξης και 
Προστασίας Δασών και Φ.Π. του Υπουργείου Γεωργίας. 

Για την αντικατάστασή του απαιτείται Υπουργική από¬ 
φαση. 

Ο Επιστημονικός υπεύθυνος που αντικαθίσταται εξα¬ 
κολουθεί να ευθύνεται έναντι του Υπουργείου Γεωργίας 
για την μέχρι της αντικατάστασής του, εκπλήρωση των 
υποχρεώσεών του. 

ΑΡΘΡΟ 4ο 

ΣΥΝΤΟΝΙΣΤΗΣ ΤΟΥ ΠΡΟΓΡΑΜΜΑΤΟΣ 

Συντονιστής του Προγράμματος θα είναι. 

Υπάλληλος ΠΕ της Δ/νσης Αισθητικών Δασών, Δρυμών 

και Θήρας, με αναπληρωτή .- 

. υπάλληλο ΠΕ της 

Δ/νσης Αισθητικών Δασών, Δρυμών και Θήρας. 

Ο συντονιστής του Προγράμματος: 

• Καθορίζει σε συνεργασία με τον επιστημονικό υπεύ¬ 
θυνο τις λεπτομέρειες εφαρμογής του προγράμματος, 
καθώς και τις επί μέρους προτεραιότητες των σχετικών 
ενεργειών. 

• Έχει το δικαίωμα να ενεργεί τον έλεγχο της χρησιμο¬ 
ποίησης και διαχείρισης των κονδυλίων του προγράμμα¬ 
τος σε όλα τα στάδια της εκτέλεσης χωρίς ειδικούς πε¬ 
ριορισμούς ως προς τον τρόπο και χρόνο του ελέγχου. 

• Παρακολουθεί την εκτέλεση του προγράμματος μέσα 
από εκθέσεις προόδου που υποβάλλονται από τον επιστημο¬ 
νικό υπεύθυνο, τακτικές ή άπατε ζητηθούν, είτε με απ’ ευθεί¬ 
ας συνεργασία ή με κάθε πρόσφορο τρόπο που θα επιλέξει. 

ΑΡΘΡΟ 5ο 

ΟΙΚΟΝΟΜΙΚΗ ΔΙΑΧΕΙΡΙΣΗ ΤΟΥ ΕΡΓΟΥ- 

ΤΡΟΠΟΣ ΠΛΗΡΩΜΗΣ ΑΝΑΛΥΣΗ ΔΑΠΑΝΩΝ 

• Το Υπουργείο Γεωργίας καλύπτει μόνο εκείνες τις δα¬ 
πάνες που προβλέπονται στην παρούσα απόφαση αναθέ- 
σεως του προγράμματος 

• Το ποσό του προϋπολογισμού εκτέλεσης του ερευ¬ 
νητικού προγράμματος είναι .- 


• και θα καλυφθεί από το Υπουργείο Γεωργίας, Κ.Τ.Γ.Κ. 
και Δασών (κεφάλαιο Θήρας, Κ.Α. 0879) 

• Το ποσό των.θα κατατεθεί σε 

.δόσεις ως εξής: 

Από πιστώσεις του έτους. 

Από πιστώσεις του έτους. 

Στον λογαριασμό.στην Τράπεζα 

Υπόλογο Επιστημονικό Υπεύθυνο. 

• Ανάλυση Δαπανών 

1. Προσωπικό. 

2. Αναλώσιμα Υλικά. 

3. Άλλα Υλικά. 

4. Λοιπά Υλικά (Μετά το πέρας θα περιέλθουν στην κυ¬ 
ριότητα Υπουργείου Γεωργίας. 

5. Διάφορα Έξοδα. 

6. Απρόβλεπτα. 

Γενικό Σύνολο. 

ΑΡΘΡΟ 6ο 

ΔΙΑΡΚΕΙΑ ΕΚΤΕΛΕΣΗΣ ΚΑΙ ΠΑΡΑΚΟΛΟΥΘΗΣΗΣ ΤΟΥ 
ΕΡΕΥΝΗΤΙΚΟΥ ΠΡΟΓΡΑΜΜΑΤΟΣ 

• Αντικείμενο του έργου είναι. 

• Η διάρκεια του ερευνητικού έργου προβλέπεται να 

ολοκληρωθεί σε.από την ημέρα έναρξής του 

• Σαν ημέρα έναρξης του προγράμματος λαμβάνεται η 
ημερομηνία κατάθεσης των χρημάτων της 1 ης δόσης 

• Η παρακολούθηση του προγράμματος θα γίνεται 
σύμφωνα με το άρθρο 3 της παρούσας από τον συντονι¬ 
στή. 


ΑΡΘΡΟ 7ο 

ΤΕΛΙΚΗ ΕΚΘΕΣΗ - ΟΙΚΟΝΟΜΙΚΟΣ ΑΠΟΛΟΠΣΜΟΣ 

Στο τέλος του ερευνητικού προγράμματος ο επιστημο¬ 
νικός υπεύθυνος θα υποβάλλει την τελική έκθεση, η οποία 
θα περιέχει τον επιστημονικό απολογισμό του έργου και 
θα αναφέρονται σε αυτήν μεταξύ άλλων 

• Ο βαθμός επιτυχίας του ερευνητικού προγράμματος 

• Οι ενέργειες και εργασίες που έγιναν 

• Τα προβλήματα που εντοπίσθηκαν 

• Τα αποτελέσματα που προέκυψαν 

• Επιστημονικές εργασίες που εκπονήθηκαν 

Μαζί με την έκθεση θα υποβληθεί και ο οικονομικός 
απολογισμός που θα αναλύει τις κατηγορίες δαπανών 
που πραγματοποιήθηκαν. 

Η οριστική παραλαβή του έργου γίνεται μετά την υπο¬ 
βολή της εν λόγω έκθεσης κατά την κρίση, της Δ/νσης Αι¬ 
σθητικών Δασών, Δρυμών και Θήρας μετά από εισήγηση 
του Συντονιστή. 

Σε περίπτωση που ορισμένες κατηγορίες δαπανών που 
προβλέφθηκαν στον προϋπολογισμό δεν πραγματοποιή¬ 
θηκαν, ο επιστημονικός υπεύθυνος επισυνάπτει επεξηγη¬ 
ματικό σημείωμα. 

Αν κατά την παράδοση του προγράμματος διαπιστωθεί 
ότι αυτό απέχει σημαντικά του αντικειμένου, το Υπουρ¬ 
γείο Γεωργίας δικαιούται να ζητήσει την επιστροφή όλων 
ή μέρος των πιστώσεων που διετέθησαν. 

Σε περίπτωση που ο επιστημονικός υπεύθυνος ή ο ανά- 
δοχος χρηματοδοτηθεί για το ίδιο πρόγραμμα από άλλη 
πηγή, υποχρεούται να το δηλώσει, για να αφαιρεθεί αντί¬ 
στοιχο ποσό από τον προϋπολογισμό του προγράμματος. 

Ο οικονομικός απολογισμός και η απόδοση λογαρια¬ 
σμού θα διενεργείται σύμφωνα με τις διατάξεις του Β.Δ. 
284/1961 με τη λήξη εκάστου οικονομικού έτους. 

ΑΡΘΡΟ 8ο 

ΠΑΡΑΤΑΣΗ ΤΟΥ ΧΡΟΝΟΥ ΕΚΤΕΛΕΣΗΣ 

Ο επιστημονικός υπεύθυνος εξουσιοδοτείται από τον 
ανάδοχο με την παρούσα να ζητάει κάθε αναγκαία παρά¬ 
ταση της διάρκειας εκτέλεσης του προγράμματος. 

Η παράταση χορηγείται με απόφαση του Υπουργού Γε¬ 
ωργίας. Η αίτηση για παράταση πρέπει να αιτιολογηθεί 
και να υποβληθεί τουλάχιστον τρεις (3) μήνες πριν από 
την κανονική λήξη του έργου. 

ΑΡΘΡΟ 9ο 

ΚΥΡΙΟΤΗΤΑ ΑΠΟΤΕΛΕΣΜΑΤΩΝ - ΔΙΑΔΟΣΗ ΑΠΟΤΕ¬ 
ΛΕΣΜΑΤΩΝ 

Τα μερικά ή ολικά αποτελέσματα του προγράμματος 
ανήκουν στην κυριότητα του Δημοσίου. Ο επιστημονικός 
υπεύθυνος υποχρεούται να παραδώσει στην Δ/νση Αι¬ 
σθητικών Δασών, Δρυμών και Θήρας μετά το πέρας της 
εκτέλεσης όλα τα αποτελέσματα και στοιχεία του προ¬ 
γράμματος που έχει στη διάθεσή του. 

Προκειμένου τα αποτελέσματα να διαδοθούν με οποι- 
οδήποτε τρόπο από τον ανάδοχο (επιστημονικό υπεύθυ¬ 
νο και ερευνητική ομάδα), απαιτείται έγγραφη έγκριση 
του Υπουργείου Γεωργίας. ' 

Δημοσιεύσεις σε επιστημονικά περιοδικά γίνονται μετά 
από γραπτή έγκριση του Υπουργείου Γεωργίας και σ'αυ- 
τές θα μνημονεύεται ότι το Υπουργείο Γεωργίας χρημα¬ 
τοδότησε το ερευνητικό πρόγραμμα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 10ο 

ΑΠΑΛΛΑΓΉ ΤΟΥ ΔΗΜΟΣΙΟΥ ΑΠΟ ΕΥΘΥΝΕΣ 

Ο Ανάδοχος και ο επιστημονικός υπεύθυνος απαλλάσσει 
το Υπουργείο Γεωργίας και γενικά το Δημόσιο από κάθε ευ¬ 
θύνη, εκτός από εκείνες που αναγράφονται στην παρούσα. 

Κάθε δαπάνη ή αμοιβή που σχετίζεται άμεσα ή έμμεσα 
με το ερευνητικό πρόγραμμα και αφορά, είτε τον ανάδο- 
χο, είτε οποιοδήποτε τρίτο, συμπεριλαμβανομένων των 
εισφορών σε ασφαλιστικά ταμεία, ασφάλισης έναντι ατυ¬ 
χημάτων, υποχρεώσεων έναντι τρίτων κατά την εκτέλεση 
του προγράμματος η εξ αφορμής του, βαρύνουν απο¬ 
κλειστικά τον άνάδοχο και τον επιστημονικό υπεύθυνο. 

ΑΡΘΡΟ 11ο 
ΠΑΡΑΒΑΣΗ ΟΡΩΝ 

Σε περίπτωση παράβασης οποιουδήποτε όρου της πα- 
ρούσης σύμβασης, καλείται με έγγραφο του Γενικού Δι¬ 
ευθυντή Ανάπτυξης και Προστασίας Δασών και Φ.Π. ο επι¬ 
στημονικός υπεύθυνος να δώσει εξηγήσεις μέσα σε 10 
ημέρες από τη λήψη του εγγράφου αυτού που του επιδί¬ 
δεται με απόδειξη. 

Αν ο επιστημονικός υπεύθυνος ή ο Ανάδοχος δεν παρά¬ 
σχουν εξηγήσεις (εντός της προθεσμίας) ή αυτές δεν κρι- 
θούν ικανοποιητικές, τότε κηρύσσονται έκπτωτοι με από¬ 
φαση του Γενικού Διευθυντή Δασών Ανάπτυξης και Προ¬ 
στασίας Δασών και Φυσικού Περιβάλλοντος. 

Στην περίπτωση που κηρυχθούν έκπτωτοι, οι αξιώσεις 
του Υπουργείου Γεωργίας για τα καταβληθέντα ποσά, ει- 
σπράττονται κατά τις περί εισπράξεων δημοσίων εσόδων 
διατάξεις. 

Οι υπογράφοντες την παρούσα σύμβαση συναποδέχο- 
νται πλήρως τα αναφερόμενα σε αυτή. 

7. Στο παραπάνω υπόδειγμα σύμβασης είναι δυνατόν να 
προστίθενται επιπλέον όροι που απαιτούνται λόγω της φύσε- 
ως ή της ιδιαιτερότητας κάθε ερευνητικού προγράμματος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Δεκεμβρίου 1999 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
—. ♦- 

Αριθ. ΥΠΠΟ/ΔΙΛΑΠ/Γ/4082/60559 (5) 

Χαρακτηρισμός ως ιστορικών διατηρητέων μνημείωντων 
κηρίων του κτιριακού συγκροτήματος «Καλαμάρη», 
στην οδό Ναυμαχίας 'Ελλης στην Επάνω Σκάλα Μυτι¬ 
λήνης, ιδιοκτ. ΗΝΩΜΕΝΩΝ ΕΡΓΟΣΤΑΣΙΩΝ I. ΚΑΛΑ- 
ΜΑΡΗ Α.Ε. όπως ορίζονται στο συνημμένο τοπογρα- 
φικό διάγραμμα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων / που δημοσιεύθηκε στο ΦΕΚ137/Α/26.7.85». 


β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5του Ν. 
1337/1983 και σχύει, 

γ) του Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92), 

ε) του Ν. Δ. 941/77 «Περί Οργανισμού του ΥΠΠΕ» 

ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ.Β/- 
5.12.97) με την οποία τροποποιείται η παρ 8 του άρθρου 
6 της ΥΑ ΥΠΠΘ/ΓΝΟΣ/49095/30.10.91 (ΦΕΚ 987/τ.Β/ 
28.11.91). «Μεταβίβαση αρμοδιοτήτων Υπουργού και δι¬ 
καιώματος υπογραφής "Με εντολή Υπουργού” στους 
Γεν. Γραμματείς, Γεν. Διευθυντές και Προϊσταμένους των 
Δ/νσεων. Τμημάτων και Γραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της 8ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 29/25.11.99, αποφα¬ 
σίζουμε: 

Χαρακτηρίζουμε ως ιστορικά διατηρητέα μνημεία, που 
χρειάζονται ειδική κρατική προστασία σύμφωνα με τις 
διατάξεις του Ν. 1469/50 τα 32 κτίρια του κτιριακού συ¬ 
γκροτήματος «Καλαμάρη» στην οδό Ναυμαχίας Έλλης 
στην Επάνω Σκάλα Μυτιλήνης ιδιοκτησίας ΗΝΩΜΕΝΩΝ 
ΕΡΓΟΣΤΑΣΙΩΝ I. ΚΑΛΑΜΑΡΗ Α. Ε. διότι αποτελούν χαρα¬ 
κτηριστικό δείγμα εξελιγμένης βιομηχανικής αρχιτεκτονι¬ 
κής των αρχώντου αιώνα στη Μυτιλήνη και είναι σημαντι¬ 
κά για τη μελέτη της ιστορίας της αρχιτεκτονικής. Επίσης 
είναι άμεσα συνδεδεμένα με τις μνήμες των κατοίκων του 
νησιού και αποτελούν σημεία αναφοράς για την κοινωνι¬ 
κή, οικονομική και ιστορική εξέλιξη του νησιού. Συγκεκρι¬ 
μένα τα κτίρια που χαρακτηρίζονται όπως φαίνονται στο 
συνημμένο τοπογραφικό διάγραμμα είναι: 

Α) Τα κτίρια 2,3,4,7,8,9,10,12,13,16,17,18,19,21,23, 
24,25,27,29,32,33.34. 

Β) Τα κτίρια Α, Α1, Β, Γ, Δ, Ε, Ζ, Η1, Η2 και Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΚρ: νννννν.βΙ.ςΓ 
β-ιτηΒίΙ: ννβϋηίΒδΙθΓ @ β1.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248785 

5248 320 


ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 

ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 - Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 450 44 
ΚΟΜΟΤΗΝΗ 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ. 811 


(031) 423 956 

4135 228 

(061) 6381 100 

(0651) 87215 

(0531)22 858 

(041) 597449 

(0661)89 127/89 120 

(081)396 223 

00 Μυτιλήνη 
(0251)46 888/47 533 


ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελιδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 >· 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Ή πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














